OpenLLM-France/wikimedia huggingface dataset:
# Medalles del Cercle d'Escriptors Cinematogràfics de 1972

La cerimònia de lliurament de les medalles del Cercle d'Escriptors Cinematogràfics de 1972 va tenir lloc en 1973 al Cinema Palafox de Madrid. Va ser el vint-i-vuitè lliurament de aquestes medalles, atorgades per primera vegada vint-i-set anys abans pel Cercle d'Escriptors Cinematogràfics (CEC). Els premis tenien per finalitat distingir als professionals del cinema espanyol i estranger pel seu treball durant l'any 1972. Després de l'acte es va projectar la pel·lícula Fat City, dirigida per John Huston i en aquells dies encara no estrenada comercialment a Espanya.
Es van lliurar premis en les mateixes dinou modalitats de la edició anterior. No obstant això, el fet que tres dels guardons —millor pel·lícula, millor guió i millor ambientació— quedessin deserts mostra l'escassa confiança del Cercle al cinema espanyol d'aquell any. Cap pel·lícula va destacar singularment en el repartiment de medalles.

## Llistat de medalles

| Categoria | Premiat | Labor premiada |
| Millor pel·lícula | Desert | |
| Millor director | Antonio Isasi-Isasmendi | Un verano para matar |
| Millor actriu | Analía Gadé | Labor de conjunt |
| Millor actor | Vicente Parra | La semana del asesino |
| Millor actriu de repartiment | Lola Gaos | Labor de conjunt |
| Millor actor de repartiment | Fernando Sancho | La guerrilla |
| Millor fotografia | José Aguayo | Labor de conjunt |
| Millor música | Carmelo Bernaola | Corazón solitario |
| Millor ambientació | Desert | |
| Millor guió | Desert | |
| Labor literària | Luis Gómez Mesa | Treballs a Arriba |
| Millor pel·lícula extranjera | Frenesí | Pel·lícula |
| Premi revelació | Francesc Betriu | Corazón solitario |
| Millor llibre | Alfonso Sánchez | Introducción al cine |
| Labor periodística | Juan José Porto | Treballs a El Alcázar i Pyresa |
| Millor curtmetratge | Abismo | De José María Carreño Bermúdez |
| Millor pel·lícula de sales especials | Muerte en Venecia | Pel·lícula |
| Millor pel·lícula infantil | Snoopy, vuelve a casa | Pel·lícula |
| Labor crítica | Orencio Ortega Frisón | Treball a El Noticiero |

## Fonts

* Falquina, Ángel. Círculo de Escritores Cinematográficos. 1945-1975. Madrid: Imprenta del MIT, 1975, p. 53 y 107-108. ISBN 84-500-6968-8.
* «Premios del CEC a la producción española de 1972». Círculo de Escritores Cinematográficos. Arxivat de l'original el 2021-02-25. [Consulta: 7 setembre 2018].

## Vegeu també

* Fotogramas de Plata 1972
* 17a edició dels Premis Sant Jordi de Cinematografia

## Enllaços externs

* Medalles del Cercle d'Escriptors Cinematogràfics de 1972 a Internet Movie Database
# Gérald Darmanin

Gérald Darmanin (Valenciennes, 11 d'octubre de 1982) és un polític francès. És el ministre de l'Interior des del 2020, primer en el govern de Jean Castex (2020-2022) i després en el d'Élisabeth Borne (2022-).

## Carrera

Darmanin va néixer en una família obrera d'arrel algeriana i maltesa. El seu pare gestionava un bistrot i la seva mare treballava de netejadora.
El 2014, Darmanin es va presentar a les eleccions per a alcalde de Tourcoing i va guanyar, establint-se a l'escena política nacional.
L'expresident Nicolas Sarkozy va portar a Darmanin com a director de la seva campanya de primàries el 2016.
El maig de 2017, Darmanin va ser nomenat pel president de l com a ministre d'acció i comptes públics al Segon govern Philippe amb Emmanuel Macron. En aquest exercici, dona suport a Bruno Le Maire, ministre d'Afers Econòmics. En el seu nomenament, era un dels membres més joves del govern de Philippe.
Poc després de prendre possessió del càrrec, Darmanin va anunciar els seus plans per aconseguir estalvis de 4.513 milions d'euros (5,13 mil milions de dòlars) en el pressupost operatiu del govern francès el 2017. Aquell any, va aconseguir situar el dèficit pressupostari del país per sota del límit del 3 per cent del PIB per part de la UE, la primera vegada en una dècada a França.

## Referències

* ↑ Anne Courtel. «Gouvernement - Gérald Darmanin, progresse toujours et transgresse encore» (en francès). www.lavoixdunord.fr. La Voix du Nord, 17-05-2017.
* ↑ «Gérald Darmanin, un espoir de la droite à Bercy - Libération». Liberation.fr. Arxivat de l'original el 2017-05-17. [Consulta: 22 novembre 2019].
* ↑ Décret du 6 juillet 2020 relatif à la composition du Gouvernement.
* 1 2 3 Vinocur, Nicholas. «Gérald Darmanin, France’s new (and improved) Sarkozy», 02-08-2017. [Consulta: 22 novembre 2019].
* ↑ «Factbox: Ministers in new French government» (en anglès). Reuters, 17-05-2017.
* 1 2 «Factbox: France's Emmanuel Macron reshuffles government - only one big move» (en anglès). Reuters, 16-10-2018.
* ↑ «French state to make 4.5 billion euros in savings this year: paper» (en anglès). Reuters, 10-07-2017.
# Austrolebias juanlangi

Austrolebias juanlangi és un peix de la família dels rivúlids i de l'ordre dels ciprinodontiformes.

## Distribució geogràfica

Es troba a Sud-amèrica.

## Referències

* ↑ «Austrolebias juanlangi». Catalogue of Life. (anglès) (anglès)
* ↑ FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Das Haus in Montevideo

Das Haus in Montevideo (La casa a Montevideo) és una pel·lícula de comèdia alemanya del 1963 dirigida per Helmut Käutner i protagonitzada per Heinz Rühmann, Ruth Leuwerik i Paul Dahlke. Està basada en l'obra homònima de Curt Goetz de 1945, que havia estat dura al cinema prèviament el 1951.

## Argument

La pel·lícula tracta d'un professor respectable que hereta una casa i diners a Montevideo de la seva salvatge germana, amb la condició que ell mateix es comporti d'una manera menyspreable.

## Repartiment

* Heinz Rühmann - Prof. Dr. Traugott Hermann Nägler
* Ruth Leuwerik - Marianne Nägler
* Paul Dahlke - Pastor Riesling
* Hanne Wieder - Carmen de la Rocco
* Ilse Pagé - Atlanta
* Michael Verhoeven - Herbert
* Viktor de Kowa - Anwalt
* Fritz Tillmann - Burgermestre
* Elfie Fiegert - Belinda
* Doris Kiesow - Martha
* Herbert Kroll - Apotecari
* Georg Gütlich - Oberst
* Pierre Franckh - Lohengrin

## Reconeixement

Va formar part de la selecció oficial al Festival Internacional de Cinema de Sant Sebastià 1964.

## Referències

* ↑ «The House in Montevideo». British Film Institute. [Consulta: 10 setembre 2018].
* ↑ Das Haus in Montevideo a filmportal.de
* ↑ Eichstätter Buben und Mädchen Statisten im Matrosenanzug Arxivat 2020-02-13 a Wayback Machine. de donaukurier.de
* ↑ Gran animación en el Festival Cinematográfico de San Sebastián, ABC, 9 de juny de 1964, i pàgina següent
# Tallades de Torallola

Tallades de Torallola és una partida rural constituïda en part per camps de conreu de secà del terme municipal de Conca de Dalt, a l'antic terme de Toralla i Serradell, al Pallars Jussà, en territori del poble de Torallola.
Està situada al sud-est de Torallola i a ponent de Sant Joan de Vinyafrescal, a la dreta del barranc de Santa Cecília, i a l'esquerra del barranc del Solà, al nord-oest del Serrat i al nord del Solà d'Hortell, a llevant de los Planells i a migdia de Tallades.

## Enllaços externs

* Institut Cartogràfic de Catalunya; cal fer dos passos d'aproximació
# Graciela Paraskevaídis

Graciela Paraskevaidis (1940, Buenos Aires – 2017, Montevideo) va ser una compositora i pedagoga argentina nacionalitazada uruguaiana. Va estudiar piano i composició al Conservatori Nacional de l'Argentina. Va estudiar al Centre Llatinoamericà d'Alts Estudis Musicals de l'Institut Di Tella de Buenos Aires, al Servei Alemany d'Intercanvi Acadèmic i a l'Escola Superior de Música de Fririburgo.
Va desenvolupar activitats com a compositora, musicòloga i pedagoga. Va formar part de l'equip d'organització dels Cursos Llatinoamericans de Música Contemporània, del Nucli de Música de Montevideo i de la Societat Uruguaia de Música Contemporània.

## Referències

* ↑ Viglietti, Daniel. «Desde otra ventana» (en castellà). Brecha, 10-03-2017.
# Josep Cifre Cerdà

Josep Cifre Cerdà "de Solleric" (Pollença, 1900 - Alaró, 1990) fou un agrònom, gestor agrícola i innovador en tècniques agràries mallorquí.
Nascut a Pollença. Amb la comprà de Solleric, a Alaró, de banda de Manuel Salas i Sureda, aquest nou propietari posà d'administrador de la finca alaronera l'amo en Guillem Cifre, que hi va estar un bon grapat d'anys. Josep Cifre Cerdà era nebot d'aquest personatge i des de 1926 va ser ell l'administrador dels béns de la família Salas a Mallorca i, en particular, de Solleric.
Es va dedicar intensament al millorament del cultiu de l'olivera i a la producció d'oli. També es va dedicar a produir essències aromàtiques (lavanda, taronger, menta...). És considerat un dels pioners en la introducció de la inseminació artificial d'èquids. Amb la finalitat de desenvolupar aquesta tècnica creà un petit laboratori a Solleric mateix. La visita al laboratori del governador civil Pardo Suárez va significar l'elaboració d'un projecte de creació d'un Institut de Biologia Animal. El 1948 obtingué el títol de pèrit avícola. Va ser cap de la Germandat de Llauradors d'Alaró, vocal de la junta provincial de l'Institut Nacional de Previsió i cap provincial del sindicat de l'olivera.

## Referències

* ↑ SASTRE RAYÓ, Gabriel i ORDINAS MARÍ, Antònia. Alaró. Aspectes històrics, costums i tradicions.. Ciutat de Mallorca: Edicions Cort, 1979. ISBN 84-85049-75-6
* ↑ «Cifre Cerdà, Josep "de Solleric"». A: Dolç i Dolç, Miquel (coord.). Gran Enciclopèdia de Mallorca. Volum 3. Palma: Promomallorca, p. 282. ISBN 84-8661702-2.
# Medicina esportiva

La medicina esportiva és l'especialitat mèdica que estudia els efectes de l'exercici en l'esport i, en general, de l'activitat física, en l'organisme humà, des del punt de vista de la prevenció i el tractament de les malalties i lesions. També la hi denomina medicinade l'esport, medicina l'activitat física, medicina de l'educació física, medicina de l'exercici, medicina especialitzada en deportologia. Alguns opinen que el terme "Medicina de l'Esport" encara que utilitzat per alguns mitjans de comunicació, no és d'ús correcte, igual que no és correcte el terme "Medicina Treballadora" sinó "Medicina del Treball", en forma anàloga el terme correcte és "Medicina de l'Esport".
Està reconeguda com una branca de la medicina pel que existeixen cursos en diverses universitats, sigui dins d'un mestratge, especialització, subespecialització, curs tutelar o curs bàsic.
Aquesta diversitat dona com a resultat que l'orientació primària de l'especialista en Medicina esportiva pot variar segons el país de què es tracti. Així, en alguns països el metge esportiu és preferentment un metge clínic, en altres és un metge traumatòleg que es dedica a atendre lesions de l'esport o també es tracta d'un especialista o subespecialista en ergometria o proves d'esforç, en rehabilitació de pacients diabètics, o en prevenció de malalties cardiovasculars
Branques i disciplines de la medicina esportiva poden incloure a bàsiques (anatomia, fisiologia, biomecànica de l'exercici, etc.), clíniques (prevenció, tractament i rehabilitació de lesions i malalties) així com ciències aplicades (psicologia, nutrició, entrenament en l'esport, metrologia, cineantropometria, etc.).
Els principals comeses de la medicina esportiva són:
* Missió preventiva.
* Missió orientadora.
* Missió curativa.

## Lesions esportives comunes

Enrampada muscular:
L'enrampada és la contracció involuntària, persistent i dolorosa d'un o diversos músculs. Aquest fenomen s'explica per una acció nerviosa a distància o per una dificultat vascular. Les raons d'aquests desajustos múltiples són: fred, cansament, posició defectuosa, error dietètic, dèficit de sal a l'organisme, etc. Pel que fa al tractament, des del moment en què apareix una enrampada, el tractament consisteix a estirar el múscul contret, al que seguidament es fa un massatge. En el cas d'una enrampada molt forta, s'ha d'aplicar calor, o fred a una certa distància del múscul. Pel que fa a la prevenció de les enrampades varia segons la seva causa. Si es deuen al fred, un escalfament previ i massatges amb pomades, que permeten la reducció de l'aparició d'aquestes. Els banys amb aigua freda, també són una prevenció per no patir enrampades.

## Referències

* Eric Battista, Pierre Dumas, Ferruccio Macorigh. (1979). Cuidados médicos del deportista. París: Herakles.
# Austrolebias bellottii

Austrolebias bellottii és un peix de la família dels rivúlids i de l'ordre dels ciprinodontiformes.

## Morfologia

Els mascles poden assolir els 7 cm de longitud total.

## Distribució geogràfica

Es troba a Sud-amèrica: riu Paranà.

## Referències

* ↑ The Taxonomicon (anglès)
* 1 2 FishBase (anglès)

## Bibliografia

* Costa, W.J.E.M.: Rivulidae (South American Annual Fishes). planes 526-548. A: R.E. Reis, S.O. Kullander i C.J. Ferraris, Jr. (editors) Checklist of the Freshwater Fishes of South and Central America. Porto Alegre: EDIPUCRS, el Brasil, any 2003.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J.: Fishes of the World, 3a edició. Nova York, Estats Units: John Wiley and Sons. Any 1994.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.

## Enllaços externs

* BioLib (anglès) i (txec)
# Der Rest ist Schweigen

Der Rest ist Schweigen (en alemany la resta és silenci) és una pel·lícula de crim alemanya dirigida per Helmut Käutner el 1959. Es tracta d'una adaptació contemporània del Hamlet de William Shakespeare, de la que el darrer vers dona títol a la pel·lícula. Va formar part de la selecció oficial al 9è Festival Internacional de Cinema de Berlín i també al Festival Internacional de Cinema de Sant Sebastià 1959.

## Argument

El 1959, a la conca del Ruhr. John H. Claudius és l'hereu de la siderúrgia Claudius i ha viscut durant molts anys als Estats Units. Durant els darrers dies de la guerra, el seu pare va morir durant un bombardeig. Tot i això, John dubta de la història de la mort, i creu que el seu pare va ser assassinat. Al seu retorn al Ruhr, la seva mare Gertrud està casada amb el seu oncle Paul. La relació entre John i el seu padrastre es caracteritza per una desconfiança mútua. Quan els amics de John, Mike R. Krantz i Stanley Goulden, venen a la ciutat amb la seva companyia de ballets, vol utilitzar la seva ajuda per demostrar que l'oncle Paul és l'assassí del seu pare. Interpreten un ballet en el qual escenifiquen l'assassinat del pare de John. Però John no té proves de lhassassinat i és declarat foll per Paul i Gertrud. Von Pohl publica un informe corresponent en què John haurà de ser tancat a una institució psiquiàtrica. Però John entén què hi ha darrere de la intriga.

## Repartiment

* Hardy Krüger - John H. Claudius
* Peter van Eyck - Paul Claudius
* Ingrid Andree - Fee von Pohl
* Adelheid Seeck - Gertrud Claudius
* Rudolf Forster - Dr. von Pohl
* Boy Gobert - Mike R. Krantz
* Rainer Penkert - Major Horace
* Heinz Drache - Herbert von Pohl
* Charles Régnier - Inspector Fortner
* Siegfried Schürenberg - Johannes Claudius
* Richard Allan - Stanley Goulden
* Josef Sieber - Werks-Pförtner
* Robert Meyn - Dr. Voltman
* Erwin Linder - Director
* Werner Schumacher - Werks-Fahrer

## Referències

* ↑ «Der Rest ist Schweigen». Film Portal. [Consulta: 10 octubre 2019].
* ↑ CineGraph – Lexikon zum deutschsprachigen Film – Helmut Käutner
* ↑ La pel·lícula al web del Festival
# Stig Broeckx

Stig Broeckx (Mol, província d'Anvers, 10 de maig de 1990) és un ciclista belga, que fou professional del 2014 al 2016.
Durant la disputa de la Volta a Bèlgica de 2016 es va veure afectat en una caiguda degut a un accident entre dues motocicletes. Com a conseqüència va patir una fractura de crani que el van portar al coma. El desembre de 2016 es va despertar i va iniciar la recuperació.

## Palmarès
### Resultats al Giro d'Itàlia

* 2015. Abandona (18a etapa)

## Referències

* ↑ «Dos motos atropellan a una veintena de corredores en la Vuelta a Bélgica». marca.com, 28-05-2016 [Consulta: 15 octubre 2017].
* ↑ «El ciclista Stig Broeckx se despierta del coma medio año después». sport.es, 13-12-2016 [Consulta: 15 octubre 2017].
* ↑ «Stig Broeckx making 'miraculous' progress almost one year after crash». cyclingnews.com, 11-05-2017 [Consulta: 15 octubre 2017].

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
* Fitxa a procyclingstats.com
# Joan Cornudella

Joan Cornudella és el nom dels següents personatges:
* Joan Cornudella i Barberà (les Borges Blanques, 1904 – Barcelona, 1985) polític socialista català.
* Joan Cornudella i Feixa (Barcelona, 1930 - Barcelona, 2005) advocat i polític català, fill de Joan Cornudella i Barberà.
# Gran Erg

El Gran Erg (gran desert d'arena) és una gran extensió desèrtica d'Algèria. Està dividit en:
* Gran Erg Occidental, massís de dunes de 80.000 km² (de dunes de mitja lluna, arribant a gairebé 300 metres d'alçada). És el segon erg més gran al nord d'Algèria, darrere del Gran Erg Oriental. Aquesta regió de veritable desert rep menys de 250 mm de pluja a l'any. No té poblats humans i no hi ha camins al seu través. El gran Erg Occidental s'estén pel sud de l'Atles saharià i té a l'oest el Saoura, i a l'est la regió de El-Menia, amb l'altiplà de Tademait al sud-est.
* Gran Erg Oriental, desert de dunes d'arena d'Algèria i en una petita part de Tunísia, que es troba al nord de l'altiplà (tassili) d'Ahaggar (en la part del nord, el tassili En Ajjer), i arriba fins a Tunísia (de la qual ocupa el quart sud-oest del pais) al nord-est i fins a l'altiplà de Tademaït al sud-oest. La superfície principal correspon a Algèria, que en té al seu territori 8/10 parts. Tunísia té només 1/10 part. La superfície és d'uns 190.000 km² dels quals uns 35.000 km² són en territori tunisià.

## Referències

* ↑ «STS059-238-088 Grand Erg Occidental, North Central Algeria April 1994». Earth from Space. NASA. Arxivat de l'original el 2006-10-08. [Consulta: 18 gener 2007].
* ↑ «GRAND ERG OCCIDENTAL: The endless dunes». Adventures in Algeria. LexicOrient. Arxivat de l'original el 2013-08-24. [Consulta: 18 gener 2007].
# Johann Georg Reichwein

Johann Georg Reichwein (Pressath, 1640 - Ratisbona, 1691) també Georg Reichwein, fou un compositor i compositor alemany de Kapellmeister.
El músic de l'església va treballar principalment a la zona de Regensburg, on va ocupar el càrrec de director de catedral a la catedral de Regensburg des de 1679 fins a 1691.
Publicà: Deliciae sacrae, sive missae tres breves a quatuor vocibus (Ratisbona, 1685) i Sacra Thymiamata (Ratisbona, 1688).

## Bibliografia

* Enciclopèdia Espasa, vol. 50, pàg. 344. (ISBN-84-239-4550-2)
# Megophrys stejnegeri

Megophrys stejnegeri és una espècie d'amfibi que viu a les Filipines.
Va ser descrita a Basilan, Biliran, Bohol, Dinagat, Leyte, Samar i moltes parts de Mindanao, a les illes sud i est de les Filipines. Se l'ha registrat des del voltant del nivell del mar fins a 1.800 m però els registres actuals semblen sotsestimats.

## Referències

* 1 2 «Megophrys stejnegeri» (en anglès). IUCN Red List of Threatened Species. Amphibian Specialist Group, 02-05-2017. DOI: 10.2305/iucn.uk.2018-1.rlts.t57583a58477675.en. [Consulta: 26 octubre 2020].
# Géraldine Loewenguth

Géraldine Loewenguth (Ostheim, Alt Rin, 5 de juny de 1964) va ser una ciclista francesa.

## Palmarès

* 1999
** 1a al Gran Premi de la Mutualité de la Haute-Garonne i vencedora d'una etapa
* 2000
** Vencedora d'una etapa al Tour de l'Aude
** Vencedora d'una etapa a la Ronda d'Aquitània

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Denes nad Makedonija

Denes nad Makedonija (Денес Над Македонија, català: "Avui sobre Macedònia") és l'himne nacional de Macedònia del Nord. L'himne fou compost per Todor Skalovski i les lletres les va escriure Vlado Maleski el 1941. L'ASNOM va fer servir aquest himne i més tard es convertí en una cançó popular dels macedonis durant l'etapa de la República Socialista de Macedònia, quan Macedònia formava part de Iugoslàvia. Finalment, en 1991, la cançó va ser adoptada oficialment com a himne de la ja independent República de Macedònia.
| Macedònic | Transliteració | Traducció en català |
| Денес над Македонија се раѓа, ново сонце на слободата! Македонците се борат, за своите правдини! Македонците се борат, за своите правдини! Одново сега знамето се вее, на Крушевската република! Гоце Делчев, Питу Гули, Даме Груев, Сандански! Гоце Делчев, Питу Гули, Даме Груев, Сандански! Горите македонски шумно пеат, нови песни, нови весници! Македонија слободна, слободно живее! Македонија слободна, слободно живее! | Denes nad Makedonija se ragja, novo sonce na slobodata! Makedoncite se borat, za svoite pravdini! Makedoncite se borat, za svoite pravdini! Odnovo sega znameto se vee, na Kruixevskata Republika! Goce Dèltxev, Pitu Guli, Dame Gruev, Sandanski! Goce Dèltxev, Pitu Guli, Dame Gruev, Sandanski! Gorite Makedonski shumno peat, novi pesni, novi vesnici! Makedonija slobodna, slobodno zhivee! Makedonija slobodna, slobodno zhivee! | Avui sobre macedònia neix el nou sol de llibertat. Els macedonis lluiten, pels seus propis drets! Els macedonis lluiten, pels seus propis drets! Ara altra vegada la bandera oneja, la de la República de Kruixevo Gotse Dèltxev, Pitu Guli Dame Gruev, Sandanski! Goce Dèltxev, Pitu Guli Dame Gruev, Sandanski! Els boscos de Macedònia canten noves cançons i notícies Macedònia ha estat alliberada Viu en llibertat! Macedònia ha estat alliberada Viu en llibertat! |

## Referències

* ↑ The Macedonian national anthem
* ↑ Encyclopedical article Himna – in: Šentija, Josip (principal editor) Opća enciklopedija, Vol. 3 – Foc-Iw, Jugoslavenski leksikografski zavod, Zagreb, 1977., p. 428.
* ↑ Encyclopaedia of Cultural Heritage of Struga (2005) The Macedonian national anthem, consultat 2009-09-15
* ↑ Zakonot za himnata na Republika Makedonija ("Služben vesnik", br. 50/92) – 1991-08-12

## Enllaços externs

* Govern de Macedònia Arxivat 2008-02-23 a Wayback Machine..
* Arxiu de so instrumental MP3
# Joaquín Lizondo Vergara

Joaquín Lizondo Vergara (Museros, 1933 - Massamagrell, 2008), més conegut com a Ferreret, va ser un jugador de pilota valenciana, dauer en la modalitat d'Escala i corda, primera figura els anys 50 i 60 del segle xx. Com a jugador destacà per la forta pegada, puix, des del dau, era capaç d'enviar la pilota de vaqueta fins a la galeria del rest amb un carxot. Una lesió al braç dret l'obligà a retirar-se amb 38 anys.
Potent escalater, va formar part del «trio de ferro» de Museros amb Paco Ruiz i el Xato.

## Palmarés

* Campió Nacional d'Escala i Corda: 1966

## Referències

* ↑ Sarasol, David «Sabies que la primera pilota del dau es va prohibir tirar-la dalt pel Ferreret de Museros?». PilotaVeu, 13-10-2016. Arxivat de l'original el 2016-10-22 [Consulta: 21 octubre 2016].
* ↑ Joc de Pilota, historia de un deporte valenciano - Alberto Soldado. Diputació de València, 1998. ISBN 84-923378-1-8